15 Mokaulengwe mongwe yo o goletseng mo lelapeng la Bakeresete a re ga a bolo go lwantshana le mokgwa wa go nna le dikeletso tsa bosodoma. O ne a re: “Ke ne ke ikutlwa ke se motho wa sepe. Ke ikutlwa e kete ga ke na mosola.” Fa a ne a na le dingwaga di le 20, e ne e setse e le mmulatsela wa ka metlha e bile e le motlhanka wa bodiredi mo phuthegong. Morago ga moo o ne a kgopiwa botlhoko, a bo a kgalemelwa mo phuthegong mme a amogela thuso ya bagolwane. Go rapela, go ithuta Lefoko la Modimo le go tlhoma mogopolo mo go thuseng ba bangwe, go ne ga mo thusa gore a kgone go tsoga le go boela mo lobelong lwa semoya. O ne a bua jaana dingwaga di le mmalwa moragonyana: “Ka dinako dingwe ke a tle ke nne le maikutlo ao, le fa go ntse jalo, ga ke a letle gore a mphekeetse. Ke ithutile gore Jehofa ga a kitla a letla gore re raelwe go feta kafa re ka kgonang go itshoka ka gone. Ka jalo, ke dumela gore Modimo o a itse gore nka kgona go fenya.” Mokaulengwe yono o konela ka go re: “Dikgwetlho tsotlhe tse ke di itshoketseng di tla bo di sa tlhole di le gone mo lefatsheng le lesha. Ke sone se ke solofetseng go se bona! Go fitlha ka nako eo, ke tla nna ke ntse ke kgaratlha.” Mokaulengwe yono o ikemiseditse go tswelela a le mo lobelong.